NORAKSTS

|  |  |
| --- | --- |
| 28.03.2025. | Nr.4/3 |

**DELEĢĒŠANAS PROCESA UZSĀKŠANA**

**SOCIĀLO PAKALPOJUMU SNIEGŠANAI ZIRGU IELĀ 47A, JELGAVĀ UN PULKVEŽA OSKARA KALPAKA IELĀ 9, JELGAVĀ**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 9.punktu un 7.pantu, Valsts pārvaldes iekārtas likumu, Sociālo pakalpojumu un sociālās palīdzības likuma 9.panta pirmo daļu, 11.panta 2. punktu, 17.panta pirmo daļu, Ministru kabineta 2016. gada 20. decembra noteikumu Nr.871 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi” 50.3 punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Pilnvarot Jelgavas valstspilsētas pašvaldības iestādi “Jelgavas sociālo lietu pārvalde”:

1. Uzsākt deleģēšanas procesu, organizēt un veikt konkursu par šādu sociālo pakalpojumu sniegšanu:
	1. Zirgu ielā 47A, Jelgavā:
		1. dienas aprūpes centra pakalpojums, ko sniedz Dienas centrs “Harmonija”;
		2. dienas aprūpes centra pakalpojums, ko sniedz Dienas centrs “Integra”;
		3. atelpas brīža (īslaicīgās sociālās aprūpes) pakalpojums;
		4. krīzes centra pakalpojums;
		5. izglītojošās un atbalsta grupas pakalpojums;
	2. Pulkveža Oskara Kalpaka ielā 9, Jelgavā:
		1. naktspatversmes pakalpojums;
		2. grupu dzīvokļa pakalpojums;
		3. higiēnas pakalpojums.
2. Sagatavot izskatīšanai Jelgavas valstspilsētas pašvaldības domē jautājumu par lēmuma 1. punktā minēto sociālo pakalpojumu deleģēšanu un deleģēšanas līguma slēgšanu ar vienu vai vairākiem konkursā izraudzītajiem kandidātiem.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā